open-index/open-wikipedia-markdown huggingface dataset:
סולומון גריפ

**סולומון גריפ** הוא מחזה קומי עם פזמונים שכתב חנוך לוין ואשר עלה לראשונה במאי 1969 בתיאטרון הפתוח בבימויו של הלל נאמן. המחזה כלול בכרך 1 של מחזות חנוך לוין, "חפץ ואחרים" ונחשב למחזהו הראשון של לוין (להבדיל מהיצירות שעלו לפניו ונחשבו קברטים או רביואים). אך תופס מקום פחות מרכזי ביצירתו של לוין בהשוואה למחזה "חפץ", אשר הועלה כשלוש שנים אחריו בתיאטרון חיפה ואשר הביא להכרה בלוין כמחזאי ולא רק כסאטיריקן.

## עלילה
המחזה עוסק בסולומון גריפּ השוכב חולה במיטתו מזה ארבע שנים, על-מנת שאשתו פרציפלוכא תטפל בו. בעוד היא רק רוצה להתקדם בחיים ומתחתנת עם הרופא המצליח ד"ר בַּרמָלָי. בסופו של דבר, סולומון גריפ מביא את שניהם למצב שבו הם מאמצים אותו כילדם.

## דמויות
***סוֹלוֹמוֹן גריפ**
***פַּרְצִיפְלוֹכָא**, אשתו
***יהושע**, אחיו
***דוקטור ויקטור ברמָלָי**, רופא
***אדון גְלַכְטֶה**, זמר חתונות

## הפקה ראשונה - התיאטרון הפתוח
המחזה הועלה לראשונה בתיאטרון הפתוח במאי 1969 בבימויו של הלל נאמן, אשר גם הופיע בתפקיד סולומון.
* תפאורה ותלבושות: מתי גרינברג
* מוזיקה: מישה סגל
* בהשתתפות: הלל נאמן - סולומון; רחל לוי - פרציפלוכא; נחום שליט - יהושע; ישראל גוריון - ברמלי; רמי קול - גלכטה.

## הפקה שנייה - [[התיאטרון הקאמרי|תיאטרון הקאמרי]]
המחזה הועלה שנית בתיאטרון הקאמרי ב-1981 בבימויו של חנן שניר ובכיכובם של יוסף כרמון, חנה רוט, אלברט כהן, ראובן שפר ודב רייזר.

## הפקה ביידיש - [[תיאטרון יידישפיל]]
המחזה עלה בתרגום ליידיש מאת אבישי פיש בתיאטרון יידישפיל ב-2013 בבימויו של יורם פאלק.
* תפאורה: אלכסנדר ליסיאנסקי
* תלבושות: מירב נתנאל-דנון
* מוזיקה: מישה בלכרוביץ'
* תאורה: מישה צ´רניאבסקי
* כוריאוגרפיה: צחי פטיש
* בהשתתפות: יעקב בודו, אנאבלה יעקב, ישראל טרייסטמן, אנדריי קשקר, יובל רפפורט

## הערות שוליים

קטגוריה:מחזות חנוך לוין
קטגוריה:מחזות 1969
קטגוריה:קומדיות
כפר קדם

**כפר קדם** הוא אתר תיירות המשחזר את החיים בגליל לפני 2,000 שנה, בתקופת המשנה וממוקם על כביש 77 בסמוך למחלף המוביל. האתר הוקם בשנת 1992 תשנ"ב ביישוב הושעיה, על ידי מנחם גולדברג. שטחו כולל כ-15 דונם של צמחי ועצי ארץ ישראל.

## האתר
האתר משחזר את חיי היהודים בגליל בתקופת המשנה. המקום שוכן בסמיכות לציפורי שהיה מיקומה של הסנהדרין, חכמיה, ולעומד בראשה רבי יהודה הנשיא עורך המשנה. בשנת 1992, החלו קבוצות ישראליות ראשונות להגיע. בשנת 1994, הגיעה קבוצה ראשונה של תיירים מהולנד.

כל המבקרים בכפר קדם מתחילים הפעילות בשיחת פתיחה קצרה שמיד לאחריה הם עוטים על עצמם את "בגדי היהודים", בגד ארבע כנפות ומטפחת (כאפייה) לכיסוי הראש.

האתר כולל תחנות:
* **שער הדגן** - בו מתנסים המבקרים בחריש, זריעה, קציר, עבודה בגורן, טחינה באבן הרחיים, וכמובן באפיית פיתות על גבי קימורית.
* **שער היצהר** - פעילות עונתית (חורף), בה מתנסים המבקרים במסיק, עצירה והכנת שמן זית.
* **שער הצאן** - בו מתנסים המבקרים בגז, טוויה, חליבה גיבון גבינה בתנאי שטח, כפי שנעשו בתקופת המשנה.
* **שער הבית** - בו מתארחים ב"אוהל הרועים" העשוי משער עזים, מקבלים הסברים על חיי הנוודים בתקופות השונות, שומעים על הכנסת אורחים ולוגמים מתה הצמחים המתוק, או מהקפה המר.
* **שער התירוש** - פעילות עונתית (קיץ), בה מתנסים המבקרים בבציר ענבים, דריכת ענבים בגת והכנת יין התירוש.
* **שער החמורים** - בשער זה, יוצאים המבקרים לרכיבה ביער או ברחבי הכפר על גבי חמורים.
* **[[יונת דואר]]** - בסיום הפעילות הקבוצה לוקחת איתה יונה ליעד הבא שלה, שם היא מצמידה לרגל היונה פתק עם מסר כלשהו ומשחררת אותה.

## גלריה

פעילות יצהר.jpg|פעילות יצהר בכפר קדם
פעילות צאן.jpg|פעילות צאן בכפר קדם
פעילות חמורים.JPG|פעילות חמורים בכפר קדם
הפקת שמן זית בשיטות מסורתיות כפר קדם 01.jpg|הפקת שמן זית בשיטות מסורתיות בכפר קדם


## קישורים חיצוניים

* 
* 

קטגוריה:הגליל התחתון
קטגוריה:הושעיה
קטגוריה:ישראל: אטרקציות תיירותיות
Puff, the Magic Dragon

**Puff, the Magic Dragon** (בעברית: **פאף, דרקון הקסם**) הוא פזמון פולק שהתפרסם בשנת 1963 בביצועה של להקת פיטר, פול ומרי. השיר, המולחן ומבוצע כשיר ילדים תמים, מספר על פאף, דרקון הקסם המשחק ליד הים בארץ האגדית הונלי (Honalee) עם הילד ג'קי פייפר, שהדרקון הוא למעשה יציר דמיונו. בחלק האחרון של השיר מתברר כי נושאו האמיתי הוא קינה על אובדן תום הילדות. דרקונים חיים לנצח, אך ילדים מתבגרים ומפסיקים לשחק עמם בדמיונם, וכך, בסוף השיר הדרקון, שנותר בודד וגלמוד, זוחל למערה. פרשנות אחרת לשיר טוענת שהוא עוסק בעישון סם המריחואנה במסווה של שיר ילדים.

## כתיבת השיר ופרסומו
השיר נכתב ב-1959 על ידי לאונרד ליפטון, שותפו-לדירה של פיטר יארו, לימים חבר להקת "פיטר, פול ומרי", שהלחין את השיר, שעה שהשניים היו סטודנטים באוניברסיטת קורנל. לפי דבריו של ליפטון, ההשראה לשיר הייתה הפואמה "Custard the Dragon" מאת אוגדן נאש.
יארו הצטרף ללהקה ב-1961 והביא עמו את השיר, ששולב בהופעות הלהקה החל מ-1962 וזכה לפופולריות רבה. התקליטון ובו הקלטת השיר מ-1962 צעד שבועיים במצעד בילבורד הוט 100, הגיע למקום הראשון במצעד השירים למבוגרים ולמקום העשירי במצעד הרית'ם אנד בלוז ב-1963.

## גרסאות בעברית
גרסה עברית לשיר, בשם "**פאף דרקון הפלא**", כתבה אירה ארמון ושרה גילה אדרי בתקליט הבכורה שלה ב-1965.
בשנת 1973, ביצעו סוזן ופרן גרסה עברית של דן אלמגור בשם "**פאף דרקון הקסם**".
גרסה נוספת בתרגומו ובביצועו של אבנר שטראוס יצאה בשנת 2006.
בינואר 2023 תורגם השיר לעברית על ידי ברק סלונים והוא בוצע על ידי גולי והגיטרה (גולי דרזי קול).

## הטענה לפיה השיר הוא על עישון מריחואנה
בשנת 1964 הציע מאמר בניוזוויק פרשנות חסרת בסיס, שנוגדת הן את הסיפור התמים שבשיר והן את דברי חברי הלהקה. לפי הפרשנות הזאת השיר עוסק בעישון סמים, ובפרט מריחואנה. הפרשנות הסתמכה על דמיון בין מילים שונות, למשל שמו של הדרקון הוא puff שפירושו פלומת עשן, מה שמזכיר סיגריה, מריחואנה לפי הפרשנות.

## אזכורים
הטענה שהשיר עוסק בעישון סמים זכתה להיות מוזכרת בסרט "פגוש את ההורים".

מטוס התקיפה דאגלס AC-47 ספוקי, ששימש את האמריקאים במלחמת וייטנאם זכה לכינוי "פאף", על שם השיר.

## קישורים חיצוניים

* עובדות על שירים
* מילות השיר Puff, the Magic Dragon
* 
#### באנגלית
* 
#### בעברית
* 
* 
* 
*  פאף דרקון הקסם, בביצוע אבנר שטראוס, סרטון באתר SoundCloud

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שירים באנגלית
קטגוריה:שירי ילדים
קטגוריה:שירים המבוססים על פואמות
קטגוריה:שירים על בעלי חיים
דרקונים
קטגוריה:שירים על ילדים
קטגוריה:שירי פולק
קטגוריה:סינגלים שהגיעו למקום הראשון בשוודיה
קטגוריה:סינגלים בהוצאת וורנר רקורדס
קטגוריה:שירי גילה אדרי
קטגוריה:שירים על קסמים
צפיר

**צָפִיר** (שם מדעי: *Rupicapra*) הוא סוג בתת-משפחת היעלים החי באירופה ובאסיה. הסוג כולל שני מינים:
*צפיר הפירנאים (*Rupicapra pyrenaica*)
*צפיר האלפים (*Rupicapra rupicapra*)
בעבר תפוצת הצפיר הייתה גדולה הרבה יותר, אך עם התפשטות האדם והרס מקומות הגידול לטובת מינים מבויתים צומצמה תפוצתו בצורה ניכרת. עם זאת, אין סכנה להכחדת הסוג.

## ראו גם
* צפיר הקורדילרים

## קישורים חיצוניים

* 

קטגוריה:בעלי חיים שתוארו ב-1816
קטגוריה:טקסונים שתוארו בידי הנרי מארי דוקרוטאי דה בלנוויל
קטגוריה:יעלים
אבני חמשת המלכים

**גבעת אבני חמשת המלכים** היא גבעה בגובה 204 מטר מעל פני הים, מדרום לעיר מודיעין-מכבים-רעות, בין העיר ליישוב מבוא חורון. על הגבעה נמצא מחשוף ייחודי של אבני צור, חלק משורת מחשופי צור הממוקמים לאורך הדופן התוחמת את קצהו הצפון-מערבי של עמק איילון. ישנה השערה שהאבנים הגדולות, הנראות כאילו הוטלו על הגבעה מן השמיים, הן עקבות המסופר בספר יהושע, פרק י', אודות הקרב שניהלו בני ישראל עם מלכי האמורי במסגרת מלחמת מלכי הדרום, שבמהלכו 

## הסבר גאולוגי
מחשופי הצור אינם ייחודיים לגבעה זו, אלא מצויים לאורך עמק איילון, כולל ריכוז גדול בכפר הפלסטיני בית עור א-תחתא.

דב גינזבורג מן המכון הגאולוגי לישראל מסביר כי הגושים מונחים בשדה, בנטייה כמעט אנכית, מפוזרים בצורה בלתי רציפה על גבי קרקע חרסיתית עמוקה, באופן שניתן להסבר כעדות להתמוטטות סלעים והיסחפותם, עקב פעילות אקטיבית בקווי השבירה של בקע. גושי הצור הקשה גלשו משכבת צור קדומה עקב רעידת אדמה שלאחריה סחפו שיטפונות את גושי האבן למדרגות הנמוכות יותר ולבסוף נשארו כתמי צור במרחבי השטח.

## התייחסות הלכתית
במסכת ברכות מובאת ברייתא:

בעקבות ברייתא זו נפסקה הלכה שעל הרואה מקומות אלו לברך ברכת הנסים:

מאיר בר-אילן כתב על הברייתא הזו שהיא ייחודית במגמתה ה"תיירותית" – היא נועדה עבור נוסעים וצליינים שביקשו לראות בארץ את המקומות שבהם אירעו ניסים, ומורי דרך השתמשו בה על מנת להראות לחפצים בכך את אשר ביקשו לראות בשטח.

מאחר שזיהוי מחשוף האבנים שבגבעה עם האבנים עליהם מסופר בספר יהושע הוא השערה בלבד וישנו איסור הלכתי לברך מספק, אין הנחיה למבקרים במקום לברך את ברכת הניסים.

## ראו גם
* שמש בגבעון דום

## קישורים חיצוניים
*אבני חמשת המלכים, אתר "נלך"
* הגבעה באתר עמוד ענן

## הערות שוליים

קטגוריה:עמק איילון
קטגוריה:ישראל: גאולוגיה
קטגוריה:אתרי המקרא
קטגוריה:מבוא חורון
The Carpet Crawlers

**The Carpet Crawlers** (זוחלי השטיחים ידוע גם כ-**"Carpet Crawl"**, **"The Carpet Crawl"**, **"Carpet Crawlers"** הוא שיר של להקת ג'נסיס אשר הופיע במקור באלבום הקונספט, The Lamb Lies Down on Broadway. השיר הוקלט מחדש ב-1999 תחת השם "The Carpet Crawlers 1999".

מבחינת הסיפור של The Lamb, רייל הדמות הראשית חוזר לזכרונותיו שהיו בשיר Hairless Heart. הפעם, רייל מגלה מסדרון ארוך עם שטיח המשתרע לקירות בצבע אדום. בקירות יש עיטורים שונים כמו: עיני שור, ציפורים, סירות וכו'. לאחר מכן, רייל רואה אנשים הזוחלים באיטיות ונראים כנאבקים. רייל ממהר לדבר עמם, הוא שואל נזיר. הנזיר ממלמל, הסתיר פיהוק והשיב "יש עוד זמן מה עד השחר". לאחר מכן, זוחל דמוי ספינקס אמר לו שהנזיר שתוי ואמר לו שכל אחד מהאנשים מנסים להגיע אל דלת המובילה לחופשי שבמעלה המדרגות. לאחר מכן, רייל זחל לדלת וכשנכנס, הוא רואה שולחן אוכל עם מדרגות לולייניות המובילות לתקרה.

## הוצאות לאור
"The Carpet Crawlers" הופיע בגרסת הופעה בווידאו  משנת 1976 יחד עם ביל ברופורד על התופים. השיר מופיע גם בגרסת ההופעה באלבום Seconds Out משנת 1977. השיר בוצע גם בהופעות גם ב-1978, 1980, 1981 ובהופעת האיחוד בשנת 1982 "Six of the Best" יחד עם פיטר גבריאל וסטיב האקט. השיר הוקלט מחדש ב-1999 עבור אלבום האוסף של הלהקה, Turn It on Again: The Hits. הגרסה החדשה היא ההקלטה הראשונה מזה 25 שנים של ג'נסיס בהרכבה ה"קלאסי" אשר כלל את טוני בנקס, פיל קולינס, פיטר גבריאל, סטיב האקט ומייק ראת'רפורד. ההקלטה המחודשת היא גם הקלטת האולפן האחרונה של ג'נסיס בהרכב זה ובכלל. הבי-סייד לסינגל מ-1999, כלל את השירים Turn It On Again ו-Follow You Follow Me. השיר גם בוצע בהופעת האיחוד משנת 2007 כשיר האחרון באלבום ההופעה Live Over Europe 2007 ובווידאו When in Rome 2007.

## גרסאות כיסוי
לשיר בוצעה גרסת כיסוי לשיר על ידי הלהקה הצרפתית מאטיס באלבומם "Encore" משנת 2006. קאבר אחר בוצע על ידי ג'ון פורד (חבר לשעבר של להקת Strawbs) לאלבום מחווה לג'נסיס. גרסה אחרת הוקלטה על ידי להקת הג'אז פרג'ייל באלבום הקאברים "Smile" משנת 2007 ו-Human Drama באלבומם 'Pin Ups' משנת 1993. ליאון אלבאראדו ביצע גרסת כיסוי באלבומו "Leon Plays Genesis and Other Original Stuff" שיצא בשנת 2008. גרסת כיסוי נוספת היא של מארק קוזלק , אשר ביצע בשנת 2013 גרסת כיסוי לשיר באלבומו Like Rats.

## ביצוע
*פיטר גבריאל - זמר
*סטיב האקט - גיטרה חשמלית
*מייק ראת'רפורד - גיטרת 12 מיתרים, גיטרה בס (1999), דוושות בס
*פיל קולינס - תופים, קולות, זמר (1999)
*טוני בנקס - קלידים, פסנתר חשמלי

## קישורים חיצוניים

* הניסוח העברי לסיפור האלבום "The Lamb Lies Down on Broadway"

## הערות שוליים

קטגוריה:שירי 1974
קטגוריה:סינגלים מ-1975
קטגוריה:סינגלים מ-1999
קטגוריה:שירי ג'נסיס
קטגוריה:שירים באנגלית
קטגוריה:שירים שנכתבו על ידי פיל קולינס
קטגוריה:בלדות רוק
נייטסברידג'

250px|ממוזער|שורת בתים מהתקופה הג'ורג'יאנית באחד מרחובות השכונה
**נייטסברידג**' (באנגלית: **Knightsbrdige**) הוא רחוב הנותן את שמו לשכונה מדרום להייד פארק, בסיטי של וסטמינסטר, מרכז לונדון. 
## גאוגרפיה
רחוב נייטסברידג' יוצא מפינת הייד פארק וממשיך לכיוון מערב כקילומטר אחד עד למפגש עם רחוב אניסמור גרדנס ושער הנסיך (פרינסס גייט) של הייד פארק. הרחוב מתחיל כחלק מכביש ה-A4 ובהמשכו הופך לחלק מכביש ה-A315, כאשר לכל אורכו הוא פחות או יותר משמש הגבול הדרומי של הייד פארק. לכיוון מזרח אחרי פינת הייד פארק הרחוב הופך לרחוב פיקדילי ולכיוון מערב לאחר 'שער הנסיך' הוא הופך לדרך קנזינגטון שממשיכה לתחום את הייד פארק מדרום.

שכונת נייטסברידג' נמצאת ברובע הסיטי של וסטמינסטר, כאשר מצפון היא גובלת עם הייד פארק, ממזרח עם רחוב סלאון ושכונת בלגרביה, מדרום עם רחוב פּונט, בוצ'נט פלייס, רחוב ברומפטון ובגדול גובלת עם שכונת צ'לסי, ממערב היא גובלת עם שכונת דרום קנזינגטון ורחוב אקסהבישן. בפינה הצפון-מזרחית של השכונה ממוקמת תחנת הרכבת התחתית נייטסברידג'.

השכונה נחשבת לאחת היקרות והיוקרתיות בעיר לונדון. נמצאים בה בתים פרטים יקרים, פארקים וחנויות יוקרה רבות. 14 מבין 200 הרחובות היקרים ביותר בממלכה המאוחדת נמצאים בשכונת נייטסברידג'.

## אתרים חשובים בשכונה
* מחנה נייטסברידג': בחלק הצפוני של השכונה, בינה לבין הייד פארק ממוקם מחנה צבאי המשרת את 'פרשי המשמר' (משמר החיים ורגימנט הכחולים והמלכותיים). כחלק מהמחנה נבנה מגדל בן 33 קומות בשנת 1970.
* אגף משמר המלוכתה של המשטרה: אגף משמר המלוכה של פיקוד המשמר במשטרה הבריטית ממוקם גם הוא בשכונה, ברחוב וולטון.
* מוזיאון ויקטוריה ואלברט: מוזיאון אומנות ועיצוב הממוקם בפינה הדרום-מזרחית, ברחוב קרומוול.
*כלבו הרודס כמו גם חנויות יוקרה רבות אחרות.
* מתחם מגורים ומסחר וואן הייד פארק

## קישורים חיצוניים

* 

קטגוריה:לונדון: שכונות
קטגוריה:וסטמינסטר: רחובות
צפיר (פירושונים)

בלשון המקרא צפיר פירושו תיש. בלשון חז"ל צפיר, צפרה, צפריר, צפרירים הן מילים המתארות את תחילתו של הבוקר.

קטגוריה:שמות משפחה עבריים
רביד דברה

**רביד דברה** (נולדה בשנת 1970) היא מחזאית ובמאית ישראלית.

## ביוגרפיה
דברה נולדה בשנת 1970 בהרצליה. בשנת 1988 סיימה את לימודיה התיכוניים במגמת תיאטרון בבית הספר לאומנויות "תלמה ילין". דברה היא בוגרת HB Studio, בית ספר מקצועי לאומנויות הבמה, השוכן בניו יורק, ארצות הברית.

בין המחזות שכתבה וביימה:
* "הסירפד של השכן" בתיאטרון הבימה, בכיכובם של אורנה בנאי, דב נבון, תחיה דנון, אורנה רוטברג, שלמה תרשיש.
* "פירורים", בתיאטרון הבימה בכיכובם של רונית אלקבץ, עידית טפרסון, דביר בנדק ודב רייזר. בשנת 2013 הועלה המחזה "פרורים" בתיאטרון הלאומי של בייג'ינג, תורגם והוצא לאור בשפה הסינית.
* "ג'וזפין" בכיכובה של נלי עמר (זוכה פרס ההצגה הטובה ביותר בפסטיבל תיאטרונטו 2007) 
* "משפחה", קומדיה שעלתה לבמה בתיאטרון הבימה, בכיכובם של אורלי זילברשץ, אהרון אלמוג, דבורה קידר, רבקה נוימן ולירית בלבן.
* "עכשיו לנרות" זוכה פרס ההצגה הטובה ביותר בחממה בפסטיבל עכו.

## קישורים חיצוניים
* 
* 

קטגוריה:בוגרות תלמה ילין
קטגוריה:בוגרי תלמה ילין
קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:ישראליות שנולדו ב-1970
קטגוריה:ישראלים שנולדו ב-1970
צפיר האלפים

**צפיר האלפים** (שם מדעי: *Rupicapra rupicapra*) הוא מין מסוג צפיר ממשפחת הפריים מתת-משפחת היעלים הנפוץ ברחבי הרי דרום אירופה ומרכזה, כולל: הרי הקרפטים ברומניה, הרי האלפים והבלקן. גם באסיה בהרי הקווקז והרי טאטרה ניתן למוצאו. המין אף הובא למספר איים בניו זילנד.

במין זה שבעה תת-מינים, המובדלים במרחבי מחיה שונים על פני אירופה.

עור הצפיר נמצא בשימוש נרחב בקרב תעשיית העורות, בעיקר עבור ביגוד. בגלל היותו רך ושמירת מרקמו לאורך זמן גם לאחר ניקוי.

## תיאור
צפיר האלפים מגיע בבגרותו לכ-70 ס"מ גובה, ו-130 ס"מ אורך (כולל הזנב, שלרוב מקופל). משקל הצפיר נע בין 30 ל-60 ק"ג, כשהזכר גדול במעט מהנקבה.

הן לזכרים והן לנקבות יש קרניים קצרות וישרות הכפופות מעט בקצוותיהן, אך קרנות הזכר עבות מעט יותר. בקיץ הצפיר מגדל פרוה בצבע חום עמוק שהופכת לאפור בהיר בחורף. מאפיין מובהק הוא סימנים לבנים התחומים בפסים שחורים מתחת לעיניים. הזנב לרוב לבן ובעל פס שחור לאורך הגב.

## הצפיר בניו זילנד
בשנת 1907 שלח פרנץ יוזף הראשון, קיסר אוסטריה מתנה לאי מספר צפירים אלפינים. במהרה התפשט המין על פני מרבית האי הדרומי.

רשויות האי, לא רק שאינן מונעות את ציד המין, אלא אף מעודדות אותו, כדי להגביל את השפעתו על בעלי החיים המקומיים. בממוצע, הצפיר הניו זילנדי שוקל כ-20% פחות ממקבילו האירופאי, דבר המרמז על חיסרון במזון בקרב המין.

## קישורים חיצוניים

## הערות שוליים

ממוזער|ימין|300px|צפיר אלפים מהצד

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:יעלים
קטגוריה:בעלי חיים פולשים
קטגוריה:בעלי חיים בהרי האלפים
קטגוריה:בעלי חיים בקווקז
קטגוריה:צרפת: יונקים
קטגוריה:גאורגיה: יונקים
קטגוריה:איטליה: יונקים
קטגוריה:שווייץ: יונקים
קטגוריה:אוסטריה: יונקים
קטגוריה:ליכטנשטיין: יונקים
קטגוריה:מגה-פאונה של אירואסיה
קטגוריה:בעלי חיים שתוארו ב-1758
דמויי סנאי

**דמויי סנאי** או **סְּנָאִים** (שם מדעי: Sciuromorpha) היא תת-סדרה הכוללת מספר משפחות, שהגדולה והחשובה שבהן היא הסנאיים.
[ממוזער|[סנאי מעופף דרומי (Glaucomys volans)]]

## מיון
בתת הסדרה שש משפחות ובהם 61 סוגים ו-307 מינים חיים:
*תת-סדרה דמויי סנאי sciuromorpha
**משפחה Ischyromyidae - נכחדה. בה היה הפאראמיס.
**משפחה Mylagaulidae - נכחדה. בה היה הצראטוגאולוס.
**משפחת בונים הרריים (Aplodontiidae)
****סוג ומין יחיד בונה הררי (Aplodontia rufa)
**משפחת נמנמניים (myoxidae) - בה עשרה מינים בשבעה סוגים.
****סוג נמנמן עצים (Dryomys)
****סוג נמנמן הסלעים (Eliomys)
****סוג נמנמן השבעה (Myoxus)
****סוג ומין יחיד נמנמן זוטי (Muscardinus avellanarius)
****סוג ומין יחיד נמנמן מדברי (Selevinia betpakdalaensis)
****סוג Graphiurus
****סוג Myomimus
****סוג ומין יחיד נמנמן יפני (Glirulus japonicus)
****סוג ומין יחיד נמנמן שמן (Glis glis)
** משפחת סנאיים (Sciuridae)
*** תת-משפחה רטופות (Ratufinae)
*** תת-משפחה סנאים ננסיים נאוטרופיים (Sciurillinae)
****סוג ומין יחיד סנאי ננסי נאוטרופי (Sciurillus pusillus)
*** תת-משפחה סנאים (Sciurinae)
*** תת-משפחה סנאים יפים (Callosciurinae)
*** תת-משפחה סנאיי קרקע (Xerinae)

בעבר נכללו בתת-סדרה זו המשפחות בוניים, ירבועניים וחולדי השק שנמצאים היום בתת-סדרת דמויי בונה. גם המשפחות אנומלוריים ופדטיים נכללו בתת-סדרה בעבר.

## גלריה

קובץ:Immature mountain beaver.jpg|בונה הררי
קובץ:Graphiurus spec -murinus-2.jpg|נמנמנים מסוג Graphiurus
קובץ:Nibble 2362237368.jpg|הסנאי Paraxerus cepapi
קובץ:Black-Tailed Prairie Dog.jpg|נובחנית שחורת זנב


## קישורים חיצוניים

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ון פרידריך פון ברנדט
קטגוריה:בעלי חיים שתוארו ב-1855
קהל יעד

בתחומי השיווק והפרסום, **קהל יעד** הוא קבוצה ספציפית של אנשים בתוך שוק היעד אליו מכוון שיווקו של מוצר או רעיון מסוים. אנשים אלו עשויים להיות רוכשים פוטנציאליים של המוצר, אנשים שכבר משתמשים בו דרך קבע, מקבלי ההחלטות לגבי רכישת מוצרים מסוג זה בבית, או האנשים שמשפיעים על קבלת ההחלטות.

למשל, אם חברה מעוניינת לשווק מוצר דיאטה המכוון לגברים עם מחלות לב (שוק היעד), היא עשויה לנסות לפרסם את המוצר לא רק בקרב גברים אלו, אלא גם בקרב נשותיהם (קהל היעד), שלעיתים קרובות אחראיות על נושא התזונה בבית. באופן דומה, חברות צעצועים עשויות לפנות בפרסומיהן אל קהל הילדים, מכיוון שהם אלו שעשויים להשפיע על קבלת ההחלטות של הוריהם באשר לרכישת הצעצוע.

בהתאם לקהל היעד שזיהתה החברה, היא מקבלת את כלל ההחלטות לגבי אופן עיצוב פרסומיה, אמצעי התקשורת דרכם היא פונה לקהל זה, העיתוי המתאים לפנייה ועוד. לכן זיהוי קהל היעד הוא צעד ראשון בטרם קביעת תהליך ואופן השיווק של המוצר או הרעיון. ניתן לאפיין את קבוצת האנשים הספציפית שמהווה את קהל היעד באמצעות מאפיינים כגון: קבוצת גיל, מין, מצב משפחתי וכדומה.

## קישורים חיצוניים

* 

## הערות שוליים

קטגוריה:שיווק
שבוע הדופלגנגר

**שבוע ה[[דופלגנגר]]** (באנגלית: **Doppelgänger Week**; בתרגום לעברית: **שבוע ה[[כפיל]]ים**) הוא אירוע מקוון המתרחש בשבוע הראשון בחודש פברואר, מיום ראשון ועד יום שבת, ובמסגרתו מחליפים משתמשים ברשתות חברתיות מקוונות את תמונת הפרופיל שלהם בזו של ידוען הדומה להם במראהו.

## מקור המנהג
נהוג לייחס את ייסוד המנהג לאדם בשם בוב פאטל, שהחליף את תמונת הפרופיל שלו לזו של השחקן טום סלק, לאחר ריבוי הערות מצד חבריו בנוגע לדמיון הפיזי בינו לבין סלק. יחד עם זאת, בתגובה לראיון שכביכול נערך עם פאטל באתר The Huffington Post, נרמז על ידי עורך הראיון כי מדובר בדמות פיקטיבית. התיעוד הראשון למנהג זה הוא בעמוד הפייסבוק "Doppelgänger Week" שנוצר ב-2 בפברואר 2010.

## שבוע הדופלגנגר בישראל
בישראל צוין שבוע הדופלגנגר בשנים הראשונות לקיומו באופן מצומצם יחסית. רק בשנת 2013 החל האירוע לקבל תפוצה רחבה בקרב משתמשי הרשתות החברתיות בישראל וזכה לסיקור באמצעי התקשורת המקומיים. ב-4 בפברואר 2013, שינה ראש ממשלת ישראל בנימין נתניהו את תמונת הפרופיל בעמוד הפייסבוק שלו לזו של השחקן מריאנו אידלמן, המחקה את נתניהו בתוכנית הטלוויזיה ארץ נהדרת. בעמוד הפייסבוק הרשמי של דובר צה"ל תת-אלוף יואב מרדכי הוחלפה תמונתו בזו של חבר הגשש החיוור שייקה לוי ובעמוד הפייסבוק של חבר הכנסת אביגדור ליברמן הוחלפה התמונה לזו של שון קונרי. כמו כן החליפה הזמרת נורית גלרון את תמונת הפרופיל שלה בזו של יהודית רביץ.

## אטימולוגיה
המילה "דופלגנגר" בגרמנית (Doppelgänger) משמעותה "כפיל" ומקורה בהלחם של המילים Doppel ("העתק") ו-Gänger ("מישהו אשר מתהלך במקום מסוים").

## קישורים חיצוניים
* 

## הערות שוליים

קטגוריה:תופעות אינטרנט
קטגוריה:פייסבוק
קטגוריה:אירועים בחודש פברואר
מכתבים לצופיה

**מכתבים לצופיה** הוא ספר לבני הנעורים מאת הסופרת אסתר שטרייט-וורצל, שיצא לאור בשנת 1987 בהוצאת עמיחי.

## עלילה

נילי כהן היא ילדה בראשית שנות העשרה, בת יחידה ליעקב ולפורטונה (מזל) כהן, אשר עוברת אל העיר עקב עבודתו של אביה. נילי מתקשה להתרגל למעבר, ולכן מתחילה לכתוב מכתבים לבת-דודה צופיה. לפני שעברה דירה, נילי הייתה שכנה של צופיה ומשפחתה: דודה משה ודודתה מרגלית, וילדיהם צופיה, חווה, ואריק. נילי לא מצליחה להשתלב בבית הספר, היא נכשלת בלימודים ונדחית חברתית בידי שאר הכיתה. היא סובלת מהשמנת יתר, ששמה אותה ללעג בפני שאר חברי הכיתה, וגם תהליך ההתבגרות המינית מערים קשיים נוספים. כדי לנסות להתגבר על הקשיים הלימודיים, הוריה של נילי מגייסים תלמיד תיכון, ירון, כמורה פרטי. כמו כן, נילי מתנדבת להיות חונכת של ילדה מבית-הספר היסודי, דלית.

שלומית, ילדה חדשה בכיתה, נעשית חברה עם נילי. אולם, חברות זו נפסקת לאחר ששלומית רומזת שנילי היא ילדה מאומצת, מה שמעורר אצל נילי תהיות רבות. במקביל, צופיה מגלה לנילי שאמה מתה בגיל צעיר, ואילו אשתו הנוכחית של משה אביה, מרגלית, היא אמה החורגת. צופיה אומרת שאמה החורגת מתאכזרת אליה ואל אחותה חווה, ואילו רק לבנה הביולוגי, אריק, מתנהגת כיאות. לאחר שתחקרה את פורטונה בנושא, נילי מבינה כי היא אכן מאומצת. לאחר גילויים נוספים, מתברר כי אמה הביולוגית של נילי, מרים, הייתה נשואה למשה, מי שנילי חשבה שהוא דודה, והוא למעשה אביה, וצופיה וחווה אינן אלא אחיותיה.

נילי מרזה בהדרגה, והולכת ונעשית מקובלת בין חברי הכיתה. היא מוזמנת למסיבות ערב, ולאחר מכן אחד מילדי הכיתה, אלי, נעשה חבר שלה. אולם, חברות זו עולה על שרטון לאחר שנילי לא הגיעה לטיול השנתי של הכיתה, במהלכה אלי נעשה חבר של יעל. גם לאחר שמנסה אלי להתקרב בחזרה אל נילי, היא מסרבת. ירון, המורה הפרטי של נילי, דווקא מעודד מכך.

באותו זמן, משה מנסה לזכות באהבתה של נילי, מאחר שנודע לה שהיא למעשה בתו, אך היא ממאנת ומעדיפה את יעקב ופורטונה על פניו. בהדרגה, נילי מרככת את יחסיה אל אביה הביולוגי, והוא אף קונה לה במתנה תליון יקר. אולם, לאחר זמן קצר מת משה מהתקף לב. ביתו של משה נמכר, ומרגלית עוברת עם בנה אל דירה בעיר. צופיה מתחתנת עם בחיר ליבה מודי ועוברת לקיבוץ. חווה עוברת לביתם של יעקב ופורטונה, אך נותרת מצולקת נפשית מאובדן אביה. הסיפור מסתיים בלבטיה של נילי בין חברה לשעבר אלי, ובין חיזוריו של ירון, שזה עתה התגייס לצבא.

הספר כתוב בצורה של סדרת מכתבים בגוף ראשון, הממוענים מנילי אל צופיה.

קטגוריה:ספרי אסתר שטרייט-וורצל
קטגוריה:רומן מכתבים
קטגוריה:ספרי ילדים ונוער בעברית
קטגוריה:ספרי 1987
קטגוריה:ספרי הוצאת עמיחי
אירינה שייק

**אירינה ולרייבנה שייחלאיסלאמובה** (ברוסית: **Ири́на Вале́рьевна Шайхлисла́мова**; נולדה ב-6 בינואר 1986) הידועה בשם הבמה **אירינה שייק**, היא דוגמנית-על רוסייה.

## ביוגרפיה
שייק נולדה בעיר ימנזלינסק שבמחוז צ'ליאבינסק שבברית המועצות דאז (רוסיה של ימינו), לאב וולגה-טטרי ולאם רוסייה. לאחר לימודיה התיכוניים החלה ללמוד שיווק, אך טרם סיום הלימודים היא פרשה ונרשמה יחד עם אחותה הגדולה לבית ספר ליופי. שם צד יופייה את עינו של סוכן דוגמניות. בשנת 2004 זכתה בתחרות היופי "מיס צ'ליאבינסק".

שייק החלה לדגמן בגיל 19 בפריז, ושימשה כפרזנטורית של חברת אינטימיסי במשך שלוש שנים, וכן הצטלמה לגיליון של ויקטוריה'ס סיקרט. בשנת 2009 חתמה על חוזה עם סוכנות הדוגמנות IMG.

שייק הופיעה חמש פעמים בגיליון בגדי הים של ספורטס אילוסטרייטד והייתה לנערת שער שלו.

שייק תורמת כספים רבים לבית החולים שבעיר הולדתה ימנזלינסק וכן לפרויקטים שונים של צדקה ברוסיה.

ב-2011 ביקרה בישראל ודגמנה לדני מזרחי.

בשנת 2014 השתתפה בשתי סצנות בגרסה המחודשת ל"הרקולס", בכיכובו של דוויין "דה רוק" ג'ונסון.

## חיים אישיים
בשנים 2010–2015 בן זוגה היה הכדורגלן הפורטוגלי כריסטיאנו רונאלדו. בינואר 2015 הם נפרדו.

באפריל 2015 החלה שייק במערכת יחסים עם השחקן האמריקאי בראדלי קופר, ב-21 במרץ 2017 נולדה בתם ליה. ביוני 2019 דווח כי קופר ושייק נפרדו.

## קישורים חיצוניים

* 
* 
* 
* נשות הכדורגלנים: אירינה שייק לכריסטיאנו רונאלדו, באתר וואלה!
* 

## הערות שוליים

קטגוריה:דוגמניות רוסיות
קטגוריה:זוכות בתחרויות יופי
קטגוריה:משתתפות בתחרויות יופי רוסיות
קטגוריה:רוסיות שנולדו ב-1986
קטגוריה:רוסים שנולדו ב-1986
טרונדור

**טרונדור** (בספרדית: **Tronador**) הוא הר געש רדום באנדים הדרומיים, הממוקם לאורך הגבול בין ארגנטינה וצ'ילה בקרבת העיר ברילוצ'ה. ההר נקרא "טרונדור" (בספרדית: "הרועם") על ידי מקומיים בשל הרעש, שמייצרים גושי הקרח הנופלים ממנו.

ההר המתנשא לגובה של 3,491 מטרים, גבוה ביותר מאלף מטרים משאר ההרים שמסביבו, דבר ההופך אותו כיעד מטפסים פופולרי. ההר הממוקם בין שני פארקים לאומיים: נאוול ואפי בארגנטינה, ווויסנטה פרס רוסאלס בצ'ילה. ההר מכיל 8 קרחונים, הנמצאים כרגע בנסיגה כתוצאה מהתחממות של הטרופוספירה העליונה.

## גאוגרפיה וגאולוגיה
הטרונדור ממוקם באנדים הרטובים, אזור בעל משקעים רבים בצורה של גשם ושלג. האקלים הממוזג של האנדים הדרומיים מאפשרים היווצרות מספר קרחונים כתוצאה מקצב הצטברות גבוה של הקרחונים. הטרונדור הנמצא בקו רוחב 41° דרום, הוא חלק מנוף אלפיני של פיורדים, אגמים קרחוניים ועמקים קרחוניים.

כמו במקרה של הר הגעש לנין הקרוב, הטרונדור בנוי ברובו מבזלת.

### קרחונים
הטרונדור נודע בקרחונים הרבים המכסים חלקים שונים שלו. 8 קרחונים תועדו: אלרסה (Alerce), וונטיסקרו נגרו (Ventisquero Negro - הקרחון השחור), קאסה פנגה (Casa Pangue), קסטנו אוברה (Castaño Overa), ריו בלנקו (Río Blanco -נהר לבן), פריאס (Frías), פאולה (Peulla) ומנסו (Manso). במהלך העשורים האחרונים הקרחונים של הטרונדור, כמו מרבית הקרחונים של האנדים הדרומיים, נמצאים בנסיגה.

הקרחון השחור הנמצא בבסיס הטרונדור בפארק הלאומי נאוול ואפי הוא קרחון ייחודי. הצבע החום כהה המיוחד שלו מגיע מלכלוך בוצי וממשקעים הנמצאים באזור הצטברות של הקרחון, אשר מוזנים על ידי קרחון ריו מנסו כמה מאות מטרים גבוה יותר בהר. גושי קרח חומים מתנתקים מהקרחון ולאחר מכן צפים באגם קטן עד אשר הם נמסים.

### פסגות
לפי מפת אונקר (Aoneker), אלה הם הפסגות של ההר: אנון או בינלאומי (3,484 מטר), ארחנטינו (3,187 מטר), צ'יליאנו (3,262 מטר), טורה אילסה (2,585 מטר). רכסים: פילו סור (3,054 מטר), פילו בלאנקו (3,146 מטר), פילו לה וייחה (2,715 מטר), פילו למוט (2,340 מטר).

## תיירות וטיפוס הרים
הרמן קלאוסן טיפס לראשונה על הטרונדור לבדו ב-29 בינואר 1934, לאחר מספר ניסיונות. הבקתה על ההר, רפיוחו אוטו מאיילינג (Otto Meiling), היא היעד הפופולרי לטרקים יומיים. הבקתה קרויה על שמו של מטפס הרים אשר טיפס עשרות פעמים על ההר ובילה שנים בהדרכת אנשים מסביב להר. הבקתה ממוקמת בערך 1,200 מעל פמפה לינדה, בבסיס ההר.

מרבית הקיצים פסגת אנון או הפסגה הבינלאומית ניתנת לטיפוס. אולם, קיץ חם במיוחד הגביר את מפולות הסלעים לרמה מסוכנת במהלך ינואר ופברואר 2008.

## גלריה

תמונה:Tronador from Pampa Linda Stevage.jpg|ההר כפי שנראה מפמפה לינדה
תמונה:Cerro Tronador - cordillera de los Andes.JPG|
תמונה:Glacier Castaño Overo 1 Stevage.jpg|קרחון אלרסה, אחד משמונת הקרחונים של ההר.
תמונה:Ventisquero Negro Stevage.jpg|מבט על הקרחון השחור
תמונה:Tronador.png|מבט על הפסגה הראשית של הטרונדור


## ראו גם
* ברילוצ'ה

## קישורים חיצוניים

## הערות שוליים

קטגוריה:הרי האנדים
קטגוריה:ארגנטינה: הרי געש
קטגוריה:פרובינציית ריו נגרו: גאוגרפיה
קטגוריה:לוס לאגוס
קטגוריה:צ'ילה: הרי געש
קטגוריה:גבול ארגנטינה–צ'ילה
יועזר אריאל

הרב **יועזר אפרים אריאל** (**שטיגליץ** במקור; נולד בכ"ט בכסלו תש"ג, 8 בדצמבר 1942) הוא דיין ישראלי. שימש כדיין בבית הדין האזורי בטבריה וצפת.

## תולדותיו

נולד בירושלים, בנם של משה ואסתר שטיגליץ. הוא בן המחזור הראשון בישיבת נחלים ובוגר ישיבת כנסת חזקיהו בכפר חסידים. כיהן כדיין בבית הדין האזורי בטבריה וצפת, בבית הדין לגיור בירושלים ובבית הדין לדיני ממונות בקרית ארבע. כמו כן שימש כראש הכולל של ישיבת ניר בקריית ארבע.

הרב אריאל נחשב מומחה בדיני בוררות ופרסם מספר ספרים בנושא. בשנות ה-90 ערך את קובצי פסקי דין של בית הדין האזורי לדיני ממונות של קריית ארבע. הוא מפרסם מאמרי הלכה בנושאים אקטואליים בכתבי עת שונים, ובהם תחומין ואסיא.

בינואר 2013 פרש לגמלאות. מספר שבועות לאחר מכן ייצג רבנים ודיינים שנבצר מהם להשתתף בכנס בחירת מועמד מטעם הציונות הדתית לכהונת הרב הראשי לישראל.

## חיים אישיים
אחיו הם הרב יעקב אריאל לשעבר רב העיר רמת גן, הרב ישראל אריאל מייסד מכון המקדש, והרב יגאל אריאל לשעבר רב המושב נוב.

הוא מתגורר במושב מירון, ומשמש כראש כולל בראש פינה.

לרב אריאל שלושה עשר ילדים. בתו הבכורה, רבקה, נשואה לרב אוריה שחור, לשעבר ראש הגרעין התורני ברמלה.

## ספריו
* **הסכם בוררות כהלכתו**, 1994
* **תורת המשפט: דיני ממונות, אישות ומשפחה**, 1997.לספרו מצורפת הסכמתו של הרב אברהם שפירא.
* **דיני בוררות: הדין, הפשרה ושטר הבוררות**, 2005

## ממאמריו
* 
* הפסקת תהליכי הפריה חוץ-גופית, אסיא
* טענת בתולים בזמן הזה, אסיא
* שיניים תותבות - הכשרה לפסח, אסיא
* כניסת כהנים למערת המכפלה, אתר מערת המכפלה

## אילן יוחסין

## קישורים חיצוניים
* 

## הערות שוליים

יועזר
קטגוריה:דייני בתי הדין הרבניים
קטגוריה:בוגרי ישיבת מרכז הרב
קטגוריה:ראשי כולל אברכים ישראלים
קטגוריה:בוגרי ישיבת נחלים
קטגוריה:בוגרי ישיבת כנסת חזקיהו-כפר חסידים
קטגוריה:רבני ישיבת ניר קריית ארבע
קטגוריה:זוכי פרס הרב טולידאנו
קטגוריה:מירון: אישים
קטגוריה:ישראלים שנולדו ב-1942
קסטוריום

**קסטוריום** (Castoreum) היא הפרשה נוזלית שומנית בצבע חום כהה שמדיפה ריח עז ומופקת בבלוטה של הבונה הקנדי (Castor canadensis) והבונה האירופי (Castor fiber), הממוקמת באזור פי הטבעת של החיה. ההפרשה משמשת את הבונה לצורך טיפוח פרוותו וכן לצורך סימון טריטוריה.

כיום השימוש בנוזל נפוץ בעיקר בתעשיית הבשמים ולעיתים רחוקות בתעשיית המזון כחומר טעם טבעי. עד למאה ה-18 החומר היה נפוץ גם כתרופת פלא לטיפול במחלות שונות בהם כאבי ראש, חום, והיסטריה.

## שימושים
ממוזער|120px|הבושם "Shalimar" מופק בין היתר באמצעות קסטוריום
### בשמים
לאחר שחולץ מהבלוטה קסטוריום משמש בין היתר לצורך הפקת בשמים. חלק מהבשמים הפופולריים ביותר שמשתמשים בחומר זה כוללים את הבשמים – Emeraude, Chanel Antaeus, Cuir de Russie, Magie Noire, Lancôme Caractère, Hechter Madame, Givenchy III ו-Shalimar.

### שימושים בתעשיית המזון
מנהל המזון והתרופות האמריקני אישר להשתמש בחומר במזונות כאשר הוא מסווג בתור "חומרי טעם טבעיים". הקסטוריום משמש בעיקר לצורך הפקת הטעמים וניל, פטל ותות שדה במאכלים שונים. לפי נתונים על תעשיית המזון בארצות הברית, השימוש בקסטוריום כחומר טעם מועט מאוד.

בסקנדינביה נעשה שימוש בקסטוריום כחומר טעם במשקה המכונה באוורהויט (Bäverhojt).

### שימושים עתיקים
על אף שהשימוש בקסטוריום ברפואה המודרנית נדיר יחסית, עד למאה ה-18 החומר היה נפוץ כתרופת פלא לטיפול במחלות שונות בהן כאבי ראש, חום, והיסטריה. הרומאים האמינו כי האדים שנוצרים כתוצאה משריפת קסטוריום מסייעים לגרום להפלות. הרופא השווייצרי פאראצלסוס סבר שניתן להשתמש בחומר לצורך טיפול באפילפסיה. כוורנים בימי הביניים נהגו גם להשתמש בחומר לצורך הגברת ייצור הדבש.

### שימושים אחרים
קסטוריום משמש גם לצורך הוספת טעם וריח ייחודיים לסיגריות.

## ראו גם
* כנימת קוכיניאל

## קישורים חיצוניים

* 

## הערות שוליים

קטגוריה:מוצרים מן החי
קטגוריה:חומרי טעם וריח
אברהם יצחק לנאל

הרב **אברהם יצחק לנאל** (י' בתשרי ה'תרצ"ב, 1931 – כ"ג בשבט ה'תשע"ג, 3 בפברואר 2013) היה אב"ד רחובות ולאחר מכן חבר בית הדין הרבני הגדול.

## תולדותיו
נולד בירושלים במוצאי יום הכיפורים ה'תרצ"ב, בנם של באשה-רייזל ושרגא-פייבל לנאייל, שהיה ראש המלמדים בבית היתומים דיסקין, וגיסו של שלמון שפירא, בעלה של אחותו מרים. בגיל 15 זכה בפרס מצטיין ארצי במבחנים על ידיעת מסכתות בש"ס שערכה אגודת ישראל, אחר כך עבר ללמוד בישיבת עץ חיים בירושלים, ולאחר מכן בישיבת סלבודקה בבני ברק, שם היה מתלמידיו הקרובים של הרב יחזקאל אברמסקי. כעבור כמה שנים נמנה עם קבוצת תלמידים ששמעו שיעורים בקביעות מפי הרב יצחק זאב סולובייצ'יק ובנו הרב יוסף דב סולובייצ'יק, והם היוו את גרעין היסוד של ישיבת בריסק בירושלים. לאחר שנים ארוכות פנה אליו הרב יוסף דב סולובייצ'יק וביקש ממנו את המחברות שרשם את השיעורים, שהיוו אבן יסוד לספריו על קדשים.

בשנת ה'תשי"ז (1957) נישא לאיטה-דינה, בתו של הרב אברהם דוד רוזנטל, רבה של שכונת שערי חסד. גיסו היה הרב יעקב ניסן רוזנטל. לאחר נישואיו למד בכולל של ישיבת מיר בירושלים.

בשנות ה-60 התמנה כדיין ולאחר מכן כאב"ד בבית הדין ברחובות, ובעקבות זאת עבר להתגורר בה. היה מהדמויות התורניות הבולטות ברחובות. בשנת ה'תש"ן (1990) עבר להתגורר בירושלים, וכעבור שנה התמנה כחבר בבית הדין הרבני הגדול. ביום הולדתו פרש מעבודתו בבית הדין והקדיש את זמנו ללימוד תורה. משנישא שנית עבר להתגורר בשכונת שערי חסד בירושלים, ושם נהג ללמוד בחברותא עם גיסו הרב יהושע מאיר רוזנטל, רב השכונה. בשנת ה'תשס"ג (2003) נפטרה אשתו, נישא בשנית למאטל-לאה קוטקס.

עסק בנושאי טכנולוגיה והלכה ופרסם מאמרים בתחום זה בפרסומי המכון המדעי הטכנולוגי לבעיות הלכה.

הלווייתו יצאה מבית הכנסת הגר"א בשכונת שערי חסד. בהספדו אמר גיסו, רב השכונה יהושע מאיר רוזנטל, כי אינו צריך לבקש ממנו מחילה בשם הציבור, כנהוג בהלווייה, שכן מעולם הוא לא פגע באיש ואיש לא פגע בו. נקבר בהר המנוחות בירושלים.

בשנת ה'תשע"ה הוציאו נכדיו ספר זיכרון לזכרו ולעילוי נשמתו בשם 'כאיל תערג', ובו חידושי תורה ממנו ומצאצאיו וקורות חייו.

## משפחתו
בניו: הרב שרגא פייבל, חתנו של חיים ברילנט מראשי תנועת צעירי אגודת ישראל, והרב ישראל יוסף. חתניו: הרב אריה גולדשמידט, מהדיר ספר התרומות ומחזור ויטרי; הרב יעקב משה זק"ש, ראש ישיבת בית זבול בשכונת שערי חסד; הרב אברהם ישעיהו פפויפר, מחבר הספר "אשי ישראל" על הלכות תפילה; הרב דוד פלק, מחבר הספרים "בתורתו יהגה", "עניינו של יום" ועוד; הרב שלמה קלגסבלד, רב ומו"צ בשכונת הר נוף; והרב ניסן בן ציון תלמיד חכם בבני ברק.

## הערות שוליים

קטגוריה:דייני בית הדין הרבני הגדול
קטגוריה:רחובות: רבנים
קטגוריה:בוגרי ישיבת עץ חיים
קטגוריה:בוגרי ישיבת סלבודקה (בני ברק)
קטגוריה:יהודים הקבורים בהר המנוחות
קטגוריה:אבות בית הדין הרבני ברחובות
קטגוריה:ישראלים שנולדו ב-1931
קטגוריה:ישראלים שנפטרו ב-2013
יונת כתר

**יונת כתר** (שם מדעי: *Goura*) היא סוג של עוף ממשפחת היוניים.

יונֵי הכתר הן עופות שגדלים ביערות. במשך היום הם נמצאים על הקרקע בחיפוש אחרי פירות שנשרו מהעצים ובלילה הם ישנים בין ענפי העצים.

בסוג זה שלושה מינים:
* יונת כתר מערבית *Goura cristata*
* יונת כתר דרומית (*Goura scheepmakeri*)
* יונת כתר ויקטוריה (*Goura victoria*)

הקליידוגרמה שיצרה בת' שפירו, פרופסור לאבולוציה ואקולוגיה באוניברסיטת קליפורניה בסנטה קרוז, בשיתוף פעולה עם עמיתים למחקר בשנת 2002, מצביעה על קשרי המשפחה הקרובים של יונת הכתר בתוך משפחת היוניים. קליידוגרמה דומה התפרסמה בשנת 2007. בקליידוגרמה זו התחלפו המיקומים בין יונת הכתר ויונת סמואה ונוספו בבסיסה יונת הפסיון (*Otidiphaps nobilis*) ויונת-קרקע דקת-מקור (*Trugon terrestris*).

## קישורים חיצוניים

## הערות שוליים

קטגוריה:בעלי חיים שתוארו ב-1819
קטגוריה:טקסונים שתוארו בידי ג'יימס פרנסיס סטפנס
קטגוריה:יוניים
פזאיים

[ממוזער|[אורופנדולה ממין *Psarocolius decumanus*]]
ממוזער|''Icterus bullockii''
ממוזער|''Amblyramphus holosericeus''
ממוזער|''Agelaioides badius''
**פַּזָּאִיִּים** (שם מדעי: Icteridae) היא משפחה של ציפורי שיר הנפוצה באמריקה הצפונית והדרומית. המשפחה כוללת 29 סוגים בהם 107 מינים.

## מיון
בעבר משפחה זו נחשבה לתת משפחה בתוך משפחת הפרושיים אולם כיום איגוד הצפרים האמריקאי, האירופאי וועדת הצפרים הבינלאומית מסווגים משפחה זו בנפרד.

### רשימת סוגים
* *Agelaioides* ובו 2 מינים
* *Agelaius* ובו 5 מינים - בו פזאי אדום-כנף
* *Agelasticus* ובו 3 מינים
* סוג ומין יחיד *Amblycercus holosericeus*
* סוג ומין יחיד *Amblyramphus holosericeus*
* קאסיקה (*Cacicus*) ובו 9 מינים
* סוג ומין יחיד *Cassiculus melanicterus*
* *Chrysomus* ובו 2 מינים
* סוג ומין יחיד *Curaeus curaeus*
* סוג ומין יחיד *Anumara forbesi*
* *Dives* ובו 3 מינים
* סוג ומין יחיד דרורן זהוב (*Dolichonyx oryzivorus*)
* *Euphagus* ובו 2 מינים
* סוג ומין יחיד *Gnorimopsar chopi*
* סוג ומין יחיד *Gymnomystax mexicanus*
* סוג ומין יחיד *Hypopyrrhus pyrohypogaster*
* פזאי (*Icterus*) ובו 33 מינים
* סוג ומין יחיד *Lampropsar tanagrinus*
* *Macroagelaius* ובו שני מינים
* פזאי הבקר (*Molothrus*) ובו 5 מינים
* סוג ומין יחיד *Nesopsar nigerrimus*
* סוג ומין יחיד *Oreopsar bolivianus*
* אורופנדולה (*Psarocolius*) ובו 9 מינים
* *Pseudoleistes* ובו 2 מינים
* קוויסקלוס (*Quiscalus*) ובו 7 מינים (אחד מהם נכחד)
* *Sturnella* ובו 8 מינים
* סוג ומין יחיד *Xanthopsar flavus*
* סוג ומין יחיד *Xanthocephalus xanthocephalus*

## קישורים חיצוניים

* 

## הערות שוליים

*
קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
פימליקו

250px|ממוזער|דרך סינט ג'ורג'
250px|ממוזער|רחוב בלגריביה
**פימליקו** (באנגלית: **Pimlico**) היא שכונה בחלק הדרומי של רובע הסיטי של וסטמינסטר. גבולות השכונה הם מצפון תחנת לונדון ויקטוריה ושכונות ויקטוריה ובלגרביה, ממזרח דרך גשר ווקסהול ושכונת וסטמינסטר, מדרום נהר התמזה וממערב מסילת הברזל המובילה לתחנת הרכבת ויקטוריה והשכונות בלגרביה וצ'לסי. 

## היסטוריה
השכונה החלה את ההתפתחות שלה בשנת 1825 כאשר עלה הביקוש בצד המערבי של העיר והביצות באזור יובשו. הלורד גרובנור שהיה מהיזמים העשירים בעיר, שכר את שירותיו של תומאס קוביט לפתח ולבנות את אזור זה לצד שכונות ואזורים נוספים בצד המערבי (כמו שכונת בלגרביה). השכונה נבנתה בעיקר משורות של בתים טוריים לבנים בסגנון בנייה של התקופה (תקופת העוצרות; Regency era).
במהלך המאה ה-19 נחשבה השכונה בעיקר לשכונת מגורים שקטה של מעמד הביניים, אך לקראת סוף המאה החלה דעיכה ביוקרתיות השכונה עם פרויקטים שונים של מעבר שכבות עניות יותר לתוך השכונה. בתחילת המאה ה-20 החל גל פיתוח נוסף לשטוף את השכונה והיא החלה לחזור למעמדה היוקרתי, קרבתה לאזור וסטמינסטר ובתי הפרלמנט הפכה אותה לחביבה בעיני פוליטיקאים רבים שעברו לגור בה. בין שנות ה-30 לשנות ה-50, נבנו מספר פרויקטים בשכונה ואחוזות רבות מהתקופה הוויקטוריאנית הומרו לבתי מלון. חלקים מהשכונה שנהרסו במהלך הבליץ נבנו מחדש גם הם בתקופה זו.

## תחבורה
בקצה הצפוני של השכונה כאמור נמצאת תחנת הרכבת לונדון ויקטוריה וכן תחנת הרכבת התחתית ויקטוריה, בדרום-מזרח השכונה נמצאת גם תחנת הרכבת התחתית פימליקו. הרחובות העיקריים המרכיבים את השכונה הם דרך גשר ווקסהול (התוחם אותה ממזרח), דרך בלגרייב (כביש ה-A3213) שעובר במקביל לדרך גשר ווקסהול לאורך השכונה, רחוב לופס שחוצה את השכונה ממזרח למערב, ודרך גרובנור (כביש ה-A3212) אשר עובר לאורך גדת נהר התמזה בגבולה הדרומי של השכונה. רחובות חשובים אחרים הם דרך סינט ג'ורג' ורחוב סאת'רלנד העוברים במקביל לדרך בלגרייב ומתחברים לרחוב לופס, ודרך וורויק החוצה את כל רחובות אלו ממזרח למערב. 

## אתרים חשובים בשכונה
* מוזיאון טייט בריטניה: באופן רשמי מחוץ לגבולות השכונה, אך המוזיאון בכל זאת מזוהה איתה.
* אקדמיית פימליקו: בית ספר תיכון המתמחה באומנות.
* ספריית פימליקו
* משרד הסטטיסטיקה לאומי
* בית המילניום
* גינות פימליקו
* בניין פימליקו פלייס
* מטה יחידת הפשע הלאומית
## קישורים חיצוניים

* מדריך לפימליקו באתר 'לונדון טאון'.
* 'בואו נעבור לפימליקו, מרכז לונדון', הגרדיאן, 26 באוקטובר 2012.
* תיאור קצר של השכונה באתר 'Airbnb'.
* דרכון לפימליקו

קטגוריה:וסטמינסטר
קטגוריה:לונדון: שכונות
שנת

[220 px|ממוזער|שמאל|ניתן לראות על ה[משורה|משורות את השנתות למדידת נפח הנוזל שבהם]]
**שֶנֶת** (ברבים: **שְנָתות**) הוא סימון על כלי מדידה. השנתות מצויות בכלי מדידת נפח, כגון כוס כימית או משורה, לצד הכלי (כשהכלי שקוף) או בתוכו (כשהוא אטום). בכלי מדידת אורך, כגון סרגל, מצויות השנתות לאורך הכלי, וכך גם בכלי מדידת טמפרטורה, כגון מדחום כספית.

מקור המילה הוא מלשון חז"ל: 

כלומר, שבכלי מדידת השמן בבית המקדש שמידתו הייתה הין היו שנתות, כך שאפשר היה למדוד את כמות השמן הנדרשת עבור כל אחד מן הקרבנות השונים.

## קישורים חיצוניים

קטגוריה:מדידה
בוצ'צ'אה

**בוצ'צ'אה** (ברומנית: **Bucecea**; ביידיש: **בוטשעטשה**) היא עיירה במחוז בוטושאן בצפון-מזרח רומניה. שם המקום נגזר משמו של נחל מקומי קטן.

## היסטוריה
העיירה נוסדה ב-16 בינואר 1828 (תקפ"ח) באישורו של נסיך מולדובה יוניצה סנדו סטורדזה Ioniță Sandu Sturdza, על ידי אציל מקומי בשם דימיטריה ראלט Dimitrie Ralet. לצורך ביסוסה והקמתה של העיירה חפץ המייסד ברב בעל שיעור קומה, שיבוא להתגורר בה יחד עם חסידיו, והזמין את רבי אליעזר זאב מבוטשעטש שיקבע בה יתד ויכהן בה כרב וכמנהיג חסידי. רבי אליעזר זאב בא יחד עם חסידיו ועם נערים רבים שאימץ בתקופת "גזירת הקנטוניסטים". מפקד האוכלוסין של העיירה בשנת 1931 (תקצ"א) מראה על אוכלוסייה של 85.97% יהודים מתוך כלל תושבי העיירה.

## יהודים
יהודים התפרנסו כמגדלי בקר, קצבים, אופים, חנוונים ורוכלים. במשך כמאה ועשר שנים מאז הקמתה, עד שנת 1940, היו היהודים חלק עיקרי מתושבי העיירה. בשנת 1851 היו 523 תושבים ומתוכם 61% יהודים. בשנת 1891 היו בעיירה 1281 תושבים ומתוכם 72% יהודים. בספטמבר 1894, מאות מתוך יהודי העיירה היו צפויים לגירוש אך שליט האזור ביטל את צו הגירוש בשל הנזק שגירוש היהודים יגרום לכלכלת העיר. עד תחילת מלחמת העולם השנייה התנהלו בעיירה חיים יהודיים תקינים, בשנת 1937 היו חמישה בתי כנסת בעיירה, תלמוד תורה, ומקווה כשר. עם זאת, זמן קצר לאחר מכן המצב השתנה במהירות, ובשנת 1941 גורשו כל יהודי העיירה לבירת המחוז בוטושאן. אחדים מהניצולים חזרו אחרי השואה. שתי המצבות האחרונות בבית הקברות הן משנת 1956 ומשנת 1975.

בעיירה כיהנו ברבנות ובאדמו"רות האדמו"רים של שושלת חסידות בוטשעטש, אשר סמכותם הקיפה גם את יהודי האזור, באמצעות כוחה של תנועת החסידות, שהייתה חזקה בבוטשעטש. האדמו"רים נטמנו בה לאחר פטירתם, ואוהל קיים על קברם.

עד מלחמת העולם השנייה המוני יהודים מרומניה וגם מחוצה לה, היו פוקדים את העיירה בימי ההילולא של צדיקי שושלת בוטשעטש בוטושאן, להתפלל על קברי הצדיקים הטמונים באוהל האדמו"רים בעיירה, בו טמונים רבי אליעזר זאב מבוטשעטש, בנו רבי יוסף אהרן מבוטשעטש, ובנו רבי אליעזר זאב מרילוס מבוטשעטש. כיום רבים עורכים נסיעה מיוחדת לרומניה על מנת לפקוד את המקום.

## קישורים חיצוניים
* 

* יהודי מולדובה 1821 - 1866 
* האדמו"ר מבוטושאן פוסע בעיירה בוטשעטש סמוך לבית הקברות היהודי.אתר יוטיוב.
* 

## הערות שוליים

קטגוריה:רומניה: ערים
קטגוריה:רומניה: עיירות יהודיות
קטגוריה:קהילות יהודיות שהושמדו בשואה
קולד הארבור

**קולד הארבור** (באנגלית: **Cold harbour**), הוא ספר מאת סופר הבריטי ג'ק היגינס. הספר יצא לאור ב-1989. עלילת הספר עוסקת במבצעי המודיעין הגרמני והבריטי, על רקע יום הפלישה לנורמנדיה. בעוד שחלק מן הדמויות והאירועים המדויקים עשויים להיות דמיוניים, הספר מבוסס על אירועים אמיתיים.
## עלילת הספר
עלילת הספר מתרחשת בשנת 1944. הביון הבריטי מפעיל בקולד הארבור, מפרץ בצפון אנגליה, נמל ימי סודי. מנמל זה יוצאים צוותי מלחים וטייסים של בעלות הברית המתחזים לחיילי הרייך, בספינות ומטוסים שנתפסו שלל מן הצבא הגרמני, למשימות ריגול וחבלה בצרפת הכבושה. גיבור הספר, רב-סרן קרייג אוסבורן איש ה-או.אס.אס, הוא מטובי אנשי המבצעים של ארגון הביון האמריקני, אשר הוכשר בלוחמת גרילה, חבלה, קומנדו, צניחה ולוחמה זעירה, ופעל בעבר בצרפת במספר מבצעי ביון וקומנדו רבים. על אוסבורן הוטלה המשימה להתנקש בחיי גנרל ה-אס.אס דיטריך בעת שהלה מתוודה בכנסייה. אף שאוסבורן משלים את המשימה והורג את הגנרל, הוא בורח ונעזר בחברי תא מחתרת צרפתי בראשות אן-מארי, אהובתו משכבר, וכעת סוכנת של ה-אס.או.אי. בעזרתם מצליח אוסבורן להגיע לספינת טורפדו גרמנית הפועלת מנמל קולד הארבור, עליה מפקד קומנדר מרטין הייר מן הצי האמריקני. הייר ואנשיו משיבים את אוסבורן לקולד הארבור, שם הוא פוגש בממונה על מחלקה ד' ב-אס.או.אי, בריגדיר גנרל דוגאל מאנרו, ובעוזרו רב-סרן ג'ק קארטר.

מאנרו חושף בפני אוסבורן כי אן-מארי נלכדה בידי הגסטפו, נאנסה ונרצחה. על אף שאוסבורן מתנגד לרעיון, מטיל עליו מאנרו לפגוש את אביה של אן-מארי ואת ג'נבייב, אחותה התאומה, למסור להם את החדשות המרות ולאחר מכן לגייס את ג'נבייב לשורות המודיעין הבריטי. שאיפתו של בריגדיר מאנרו היא להכשיר את ג'נבייב כסוכנת של ה-אס.או.אי בתוך ימים ספורים כדי שתוכל לחדור לצרפת ולצלם את תוכניות ההגנה שערך הגנרל ארווין רומל על חופי דרום צרפת מפני פלישת בעלות הברית. לשם כך מובאת ג'נבייב לנמל קולד הארבור ומתוודעת למרטין הייר ולצוותו אשר אמונים על החדרת הסוכנים לצרפת בדרך הים. לאחר הכשרה ומבחנים מזורזים נשלחת ג'נבייב לצרפת למשימת הריגול הגורלית. ואילו בבריטניה חושף קרייג אוסבורן את כוונותיו הסמויות של בריגדיר מאנרו, ומבין כי המשימה טומנת בחובה הרבה יותר מן הנראה לעין.
## קישורים חיצוניים
* 

## הערות שוליים

קטגוריה:ספרות מלחמת העולם השנייה
קטגוריה:ספרי 1989
קטגוריה:ספרי הוצאת מודן
קטגוריה:ספרי ריגול
קטגוריה:ספרים בריטיים
בני דניאל

**בני דניאל** הוא רומן לבני הנוער מאת הסופרת אסתר שטרייט-וורצל, שיצא לאור בשנת 1989 בהוצאת עמיחי.

## עלילה

דניאל הוא נער יהודי בן 15 המתגורר בווינה עם משפחתו. אביו הרברט הוא רופא ואמו עליזה (ליזל) בעלת חנות למוצרי קוסמטיקה. הקהילה היהודית בעיר קטנה, ורוב החברים בה אינם מפגינים בגלוי את יהדותם. דניאל ואחיו הצעיר בנימין (בֶּנֹו) סובלים לא אחת מגילויים אנטישמיים מצד חברים אחרים בכיתה ואף מצד מורים בבית-הספר. דניאל מנגן בחצוצרה ומופיע בהרכב קטן עם שנים מחבריו בבית הספר.

לאחר ביקור של שתי ישראליות בביתו, רות גונן ובתה אורית בת ה-11, דניאל נוסע לישראל לחופשת הקיץ, ושוהה בבית משפחת גונן: האבא יעקב קבלן בניין, האם רות, וילדיהם: ערן, רמי ואורית. נוסף לכך, גרה בבית משפחת גונן שבחדרה סבתא בטי, אמה של רות, שמגלה חיבה יתרה לדניאל. במהלך השהות בארץ דניאל נחשף לקשיי שפה. הוא דובר גרמנית, ואילו שאר בני הבית מדברים בעברית, ולכן הם נאלצים לתקשר ביניהם באנגלית. רק סבתא בטי מדברת עם דניאל ביידיש, שדומה דיה לגרמנית. כמו כן, דניאל מתמודד עם תופעות תרבותיות הזרות לו, שאותן הוא מאפיין בהבדל בין התרבות האוסטרית לבין הישראליות.

בין אורית ודניאל מתפתח קשר מיוחד, ובביקור במוזיאון אורית מגלה לו כי היא אוהבת את בן-דוד שלה. דניאל חוקר את הגנאלוגיה המשפחתית, ומופתע לגלות שאין לאורית בני-דודים בטווח הגילאים שלה, ולכן איננו מבין את כוונתה. הדבר יוצר ריחוק בינו לבין אורית. בעקבות הריחוק, יוצא דניאל לטיול בגליל עם ערן ורמי, ובין השאר הם מבקרים בכנרת ובצפת. אולם, במהלך הטיול סבתא בטי לוקה בהתקף לב, והילדים שבים הביתה. רמי וערן הולכים לבית החולים, ואילו דניאל נותר לבדו בבית. הוא מגלה אלבום תמונות בחדרו של רמי, ובו מופתע לגלות תמונות נישואין של אמו עליזה ושל דוד משפחת גונן המנוח, מאיר. לאחר שחוזרת אורית מבית החולים, היא מגלה לו כי למעשה דניאל נולד לעליזה מנישואיה הראשונים, ואביו איננו הרברט אלא מאיר.

דניאל מתקשה להתמודד עם התגלית המפתיעה. לאחר שיחה עם אמו בווינה, הוא קורא מכתבים ששלחה לו מבעוד מועד כדי להסביר את המצב. במכתבים, מסבירה עליזה לבנה כי היא הייתה עולה חדשה בארץ ומאיר דאג לה, ולבסוף התחתנו. אולם, כשנה לאחר שנולד דניאל, מאיר נפטר ממחלה קשה, והיא ירדה מן הארץ לבסוף, ושם פגשה את הרברט ונישאה לו. דניאל עולה לקברו של אביו הביולוגי, ונפגש עם סבתא בטי בבית החולים הואיל ונודע לו שהיא סבתו. הקשר הרומנטי עם אורית נמשך, למרות שמתברר שהם קרובי משפחה. בסוף חופשת הקיץ, דניאל חוזר למשפחתו בווינה. יחסיו עם הרברט, שעתה מסתבר שאיננו אלא אביו החורג, כמעט שעולים על שרטון, אולם הם מתפייסים.

קטגוריה:ספרי אסתר שטרייט-וורצל
קטגוריה:ספרי 1989
קטגוריה:ספרי הוצאת עמיחי
קונצנזוס וושינגטון

**קונצנזוס וושינגטון** הוא מושג שטבע הכלכלן ג'ון ווילאמסון ב-1989 אשר נוגע לתוכנית כלכלית שהוכנה במערב בעקבות המשברים הכלכליים של שנות ה-80 שהחלו בפשיטת הרגל של מקסיקו ב-1982. מקור השם הוא בשלושה מוסדות סמוכים בוושינגטון שנמצאים במרחק של ק"מ אחד מהשני, קרן המטבע הבינלאומית, משרד האוצר האמריקאי והבנק העולמי שמזוהים כולם עם אותה תפיסת עולם כלכלית המאפיינת את עידן הגלובליזציה.

במרכז הקונצנזוס עומד ההיגיון של כלכלה הנאו-ליבראלית הקובע כי הגרעון והאינפלציה הובילו למשברים הכלכליים והן שורש הבעיה של הכלכלה המודרנית. כדי למנוע ממדינות להגיע למצב זה מסכימים ביניהם שלושת המוסדות הכלכליים כי יש צורך בשוק חופשי וכדי לקיימו יש לבצע כך:
* על המדינה להשקיע בתשתיות פיזיות ובחינוך.
* רפורמה במס – הרחבת בסיס התקציב, ביטול כל הפטורים ממסים, והפחתת נטל מיסים מהמעמד הגבוה ומעמד הביניים.
* ליברליזציה פיננסית – שער חליפין יציב ואחיד.
* ליברליזציה של הסחר.
* הפרטה כדי למשוך משקיעים.
* הסרת פיקוח.

קונצנזוס זה מאפיין את המעבר מכלכלה מתערבת ואת מותו של הסכם ברטון-וודס (המודל הקיינסיאני).

## קישורים חיצוניים
* 

קטגוריה:מקרו-כלכלה
קטגוריה:גלובליזציה
קטגוריה:גלובליזציה כלכלית
Unorthodox Jukebox

***Unorthodox Jukebox*** הוא אלבום האולפן השני של הזמר האמריקאי ברונו מארס, שיצא ב-6 בדצמבר 2012. את האלבום כתב והפיק מארס יחד עם חבריו לסמיזינגטונס. האלבום הגיע למקום השני במצעד האלבומים האמריקאי בילבורד 200.

מהאלבום יצאו חמישה סינגלים: Locked Out of Heaven ששיחזר את הצלחת להיטיו הקודמים והגיע למקום הראשון במצעד הפזמונים האמריקאי בילבורד הוט 100 ושהה שם במשך שישה שבועות, When I Was Your Man שיצא בינואר 2013 שגם הגיע לראש מצעד הבילבורד הוט 100, ושהה שם במשך שבוע אחד, Treasure שמשמש כסינגל השלישי, Gorilla שמשמש כסינגל הרביעי, והסינגל החמישי Young Girls.

## רשימת שירים

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי 2013
קטגוריה:אלבומי ברונו מארס
קטגוריה:אלבומים באנגלית
קטגוריה:אלבומים שהופקו על ידי אמיל הייני
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי ג'ף באסקר
קטגוריה:אלבומים שהופקו על ידי דיפלו
קטגוריה:אלבומים שהופקו על ידי מארק רונסון
קטגוריה:אלבומים שהופקו על ידי פול אפוורת'
קטגוריה:אלבומים שהוקלטו באולפני אווטאר
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום הפופ הווקאלי של השנה
קטגוריה:אלבומי פלטינה באוסטרליה
קטגוריה:אלבומי פלטינה בברזיל
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת אטלנטיק רקורדס
חובת הגוף

**חובת הגוף** היא מצווה שהיא חובה על האדם ללא קשור ותלות במקום הימצאו, וחלה עליו בין אם נמצא בארץ ישראל או בחוץ לארץ. זאת בניגוד למצוות שהן 'חובת הקרקע' (ובלשון המשנה: מצוות התלויות בארץ) שהן מצוות שחיובן חל רק בארץ ישראל.

חיוב זה נלמד ממידת דבר הלמד מעניינו, שהיא אחת מי"ג מידות של רבי ישמעאל שבהן התורה נדרשת.

## דוגמאות
רוב התרי"ג מצוות הן חובת הגוף כגון כיבוד אב ואם, הנחת תפילין ושמירת שבת. אף במצוות לא תעשה ישנן מצוות ששייכות לכלל זה; כגון איסור עריות, הימנעות מאכילת בהמה טרפה ואיסור סירוס אברי המין ועוד רבים שאינם 'תלויים בארץ' וחיובם הוא בכל מקום.

### מקור בתלמוד
בתלמוד הובא דין זה בשם רב יהודה, שאמר שישנו חיוב על כל יהודי שגר בחוצה לארץ לשמור על כל המצוות שהן חובת הגוף שנמצאים בתורה:

## הערות שוליים

קטגוריה:ניבים וביטויים חז"ליים
קטגוריה:מושגים ביהדות
קטגוריה:כללי המצוות
מצעד אלבומי ה-R&B/היפ-הופ

שמאל|ממוזער|250x250px|לוגו מגזין הבילבורד
**אלבומי ה[[רית'ם אנד בלוז]]/[[היפ הופ]] הטובים ביותר** (באנגלית: **Top R&B/Hip-Hop Albums**) הוא מצעד המפורסם על ידי בילבורד, המגזין מדרג את אלבומי ההיפ הופ וה-R&B על פי נתוני המכירות שמלוקטים על ידי Nielsen SoundScan.

ב-1999 שמו של המצעד שונה מ-"Top R&B Albums". המצעד יצא לאור בפעם הראשונה בשנת 1965 במגזינים כ-Hot R&B LPs, ושמו היה "Top Black Albums". המצעדים שפורסמו בשנים 1969–1978 הוגדרו כמצעדי מוזיקת נשמה.

מצעד אלבומי הרית'ם אנד בלוז/היפ הופ הכי טובים של בילבורד כולל את הסגנונות: quiet storm, urban contemporary, מוזיקת נשמה, R&B, היפ הופ ולפעמים מוזיקת האוס.

## הישגים
### האלבומים שנשארו הכי הרבה זמן במקום הראשון
* 37 שבועות: *[[Thriller]]* - מייקל ג'קסון
* 29 שבועות: *Please Hammer, Don't Hurt 'Em* - אם סי האמר
* 26 שבועות: *Just Like the First Time* - פרדי ג'קסון
* 23 שבועות: *Can't Slow Down* - ליונל ריצ'י
* 20 שבועות: *[[Songs in the Key of Life]]* - סטיבי וונדר
* 20 שבועות: *Street Songs* - ריק ג'יימס
* 19 שבועות: *Purple Rain* - פרינס ו-The Revolution
* 18 שבועות: *[[Bad]]* - מייקל ג'קסון
* 18 שבועות: *The Temptations Sing Smokey* - *[[The Temptations]]*
* 17 שבועות: *Aretha Now* - אריתה פרנקלין
* 16 שבועות: *[[Off the Wall]]* - מייקל ג'קסון
* 16 שבועות: *[[Recovery (אלבום של אמינם)|Recovery]]* - אמינם

## ראו גם
* בילבורד 200

## קישורים חיצוניים
* מצעד אלבומי ה-R&B/היפ הופ הכי טובים באתר של בילבורד

אלבומי R&B/היפ הופ